Formenn aðildarfélaga Starfsgreinasambandsins lýsa yfir miklum áhyggjum af hækkun stýrivaxta á þessu ári og segja að það geti leitt til þess að samningar á almennum vinnumarkaði bresti.
Mikil áhersla var lögð á lækkun stýrivaxta í lífskjarasamningunum sem voru undirritaðir í apríl 2019. Vextir voru þá fjögur og hálft prósent en voru komnir niður í 0,75 prósent í lok síðasta árs. Á þessu ári hefur Seðlabankinn hins vegar hækkað vexti í þrígang og eru nú eitt og hálft prósent.
Í ályktun formannafundar Starfsgreinasambandsins, sem haldinn var í gær, er lýst yfir miklum áhyggjum af þróun mála. Formennirnir telja að frekari hækkun geti leitt til þess að samningar á almennum vinnumarkaði bresti.
Hækkun stýrivaxta fara beint út í vaxtakjörin sem okkar fólk nýtur við að borga af sínum húsnæðislánum og þau hækka þá. Það var ein af grunnforsendum við lífskjarasamninginn á sínum tíma að ríkisvaldið og Seðlabankinn myndu beita tólum og tækjum til að halda vöxtum lágum.
Það hefur gengið eftir að mestum hluta. Þeir eru að hækka núna og við höfum af því miklar áhyggjur og það hefur ofboðslega mikil áhrif á kjör fólks í landinu
Samninganefnd Alþýðusambands Íslands og framkvæmdastjórn Samtaka atvinnulífsins ákváðu að nýta ekki uppsagnarákvæði lífskjarasamningsins við endurskoðun í haust. Samningurinn rennur því út eftir eitt ár. Flosi segir þó ljóst að þetta muni hafa áhrif þegar gengið verður til nýrra viðræðna á næsta ári.
En það er rétt að hafa þetta í huga að ef að forsendur samningsins ganga ekki eftir og það sem um var samið.
Og ríkisstjórnin og stjórnvöld standa ekki við það sem þau lofuðu og það er ekki allt í því uppfyllt þá hefur það áhrif bæði á samninginn og þær kjaraviðræður sem eru að fara í gang á næsta ári
Formenn aðildarfélaga Starfsgreinasambandsins lýsa yfir miklum áhyggjum af hækkun stýrivaxta á þessu ári. Það geti leitt til þess að samningar á almennum vinnumarkaði bresti. 